RESEP: Cannelloni gevul met springbok | Netwerk24
4 wortels, fyn opgesny
500 ml (2 koppies) hoenderaf-treksel
2 t. fyn komyn
2 t. vinkel
100 g parmesaankaas (en ekstra vir die tafel)
cannelloni (3-4 per persoon)
(Droë cannelloni is in winkels beskikbaar. Ek het vars pasta gemaak. Gebruik vars pastablaaie van 7 cm breed en 12 cm lank.)
Verhit ’n pot. Braai die skaapstertjies tot ligbruin en verwyder uit die pot. Braai die ui en knoffel in die skaapstertjievet tot ligbruin en verwyder uit die pot.
Braai die vleis in olyfolie tot ligbruin. Voeg al die bestanddele behalwe die room, parmesaankaas en cannelloni in die pot en prut vir twee tot drie uur of tot die vleis maklik flenter en al die vog afgekook is. Voeg water by ná ’n uur of twee indien die pot droog gekook het. Roer gereeld aan die einde om vasbrand te voorkom.
Laat die vleis afkoel en verwyder alle bene sorgvuldig. Maak seker die vleis is afgekoel, maar nie yskaskoud nie, anders gaan dit moeilik in die pasta gestop word.
Bring ’n groot pot met water en ’n teelepel sout tot kookpunt en kook die cannelloni tot gaar. Die droë cannelloni sal langer kook. Die vars pasta hoef net 3-4 minute gekook word. Skep uit en plaas, geskei van mekaar, op ’n bord met ’n bietjie olyfolie op. Laat afkoel.
Stop die cannelloni, indien jy gedroogde winkelcannelloni gebruik, met die vleis of rol die vars, gaar cannelloni met vleis binne in en rangskik in die oondbak wat met olyfolie gesmeer is. Giet die room bo-oor die cannelloni en sprinkel die parmesaankaas oor.